./data/phi0914/phi00121/phi0914.phi00121.perseus-lat1.xml
Titus Livius (Livy)
Galli , quamquam Italiae bellum inferri audiebant, tamen, quia vi       subactos trans Pyrenaeum Hispanos fama erat praesidiaque valida imposita, metu       servitutis ad arma consternati Ruscinonem aliquot  populi conveniunt  quod ubi Hannibali nuntiatum est, moram magis  quam       bellum metuens oratores ad regulos eorum  misit: conloqui semet ipsum cum iis velle;       et vel illi propius Iliberrim  accederent,vel se Ruscinonem       processurum, ut ex propinquo congressus facilior esset;  nam et accepturum eos in castra sua se laetum nec       cunctanter se ipsum ad eos venturum  hospitem enim se GalliaeGalliac non hostem advenisse, nec stricturum ante gladium, si per Gallos       liceat, quam in Italiam venisset  et per nuntios quidem haec; ut vero reguli Gallorum castris ad       Iliberrim extemplo motis haud gravate  ad Poenum venerunt, capti donis cum bona pace exercitum per fines suos       praeter Ruscinonem oppidum transmiserunt